CELEX: 62016TN0799
Language: sk
Date: 2016-11-16 00:00:00
Title: Vec T-799/16: Žaloba podaná 16. novembra 2016 – Xiaomi/EUIPO – Dudingen Develops (MI)

23.1.2017   
            
            
               SK
            
            
               Úradný vestník Európskej únie
            
            
               C 22/43
            
         Žaloba podaná 16. novembra 2016 – Xiaomi/EUIPO – Dudingen Develops (MI)
   (Vec T-799/16)
   (2017/C 022/59)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Xiaomi, Inc. (Peking, Čína) (v zastúpení: T. Raab a C. Tenkhoff, advokáti)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Dudingen Develops, SL (Numancia de la Sagra, Španielsko)
   
      Údaje týkajúce sa konania pred EUIPO
   
   
      Prihlasovateľ: žalobkyňa.
   
      Dotknutá sporná ochranná známka: obrazová ochranná známka Únie Spoločenstva obsahujúca slovný prvok „MI“ – prihláška č. 13 498 423.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie štvrtého odvolacieho senátu EUIPO z 5. septembra 2016 vo veci R 337/2016-4.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               čiastočne zrušil napadnuté rozhodnutie, najmä v rozsahu v akom sa uvádza, že neexistuje pravdepodobnosť zámeny pokiaľ ide o:
               „elektrické káble, obaly pre elektrické káble, kryty káblov [vedenia], elektrické predlžovacie káble, smaltované elektrické káble, vyhľadávače káblov, adaptéry káblov (elektrických), izolované elektrické káble, odporové drôty, drôty pre elektromery, kovové káble [elektrické], káblové konektory, meracie káble, spojovacie káble, vedenia pre elektrické káble, káblové spojky pre elektrické káble, montážne káble [elektrické], vedenie pre elektrické káble, káblové kanály (elektrické), káblové skrinky (elektrické), káblové spojky pre elektrické káble, spojky na drôty [elektrické], tepluodolné elektrické káble, spojovacie bloky [elektrické káble], prilby na použitie pri športe, štítky na identifikáciu elektrického káblu, prípojky na elektrické káble, značky pre elektrické káble, minerálmi izolované elektrické káble, kolíkové konektory pre elektrické káble, ohybné obaly na elektrické káble, elektrozariadenia (materiál) [drôty, káble], prípojkové rukávy pre elektrické káble, prípojkové skrine pre elektrické káble, skrinky pre domové káblové spojky; prístroje, nástroje a káble na elektriku, elektrické adaptéry, zástrčkové adaptéry, spojovacie adaptéry (elektrické), adaptéry na pripájanie telefónov k načúvacím pomôckam, cestovné adaptéry pre elektrické zástrčky v triede 9 a
               Ruksaky, malé ruksaky, tašky pre horolezcov v triede 18,
            
         
               —
            
            
               uložil EUIPO a ďalšiemu účastníkovi konania pred odvolacím senátom EUIPO povinnosť nahradiť trovy konania.
            
         
      Uvádzaný žalobný dôvod
   
   
               —
            
            
               porušenie článku 8 ods. 1 písm. b) nariadenia č. 207/2009.